Пинакотека на современата уметност

**Пинакотека на современата уметност** или скратено **Пинакотека на современата** () — уметничка галерија во Минхен отворена во 2002 година. Во овој музеј се сместени уметнички дела од современата уметност на 20 и 21 век и со изложбена површина од 22.000 м², тој е еден од најголемите музеи на современата уметност во светот. Ова е трет музеј кој ја комплетира уметноста на Минхен, веднаш до Старата пинакотека (уметнички дела од средниот век до крајот на 18 век) и Нова пинакотека (дела на уметници од 19 век).
лево|мини| Влезниот хол под куполата со пречник од 30 м.

## Историја
лево|мини| Музеј за дизајн во ''Пинакотека на современата''
мини|Внатрешноста на уметничкото крило ''на Пинакотека на современата''
Зградата има права фасада во која преовладуваат тенки сиви и бели бетонски столбови и ѕидови отворени со големи прозорци, кои носат рамен покрив. Секој од четири агли на зградата, поврзани со средишната ротонда, се посветени на друга збирка: уметност (*Kunst*), архитектура (*Architektur*), дизајн (*Design*) и графика (*Graphik*).

Зградата на Пинакотеката на современата уметност ја проектирал германскиот архитект Стефан Браунфелс уште во 1990-тите, а била отворена по седум години градба во септември 2002 година. Изградбата доцнела заради бирократски поплаки за изгледот и цената (чинела 120 милиони долари, а поради изгледот мештаните ја нарекуваат „картонска кутија“), но на крајот проблемите биле решени благодарение на приватните дарувања.

Во 2004 година, фондацијата Данер го финансирала отворањето на постојана изложба за накит, збирката накит Данер, која содржи дела на повеќе од стотина меѓународни златари.

## Збирка
Збирката на музејот главно се состои од збирка уметнички дела од 20 век од минхенскиот „Дом на уметноста“ (*Haus der Kunst*), збогатена со дела од Националната баварска збирка на современа уметност „(Sammlung Moderne Kunst)“ и се смета за еден од најважните и најпосетуваните музеи на современата уметност во Европа.

Збирката од 1945 година нагло растела со собирање на т.н „Изопачена уметност“ која била прогонувана од нацистите, но и од приватни донации. Така, во музејот се застапени многу уметнички правци и движења од 20 век, како што се: експресионизам, кубизам, фовизам, нова стварност, Баухаус, надреализам, апстрактен експресионизам, поп-арт, минимализам итн.

Во музејот се изложени дела на познати уметници како: Пабло Пикасо, Анри Матис, Салвадор Дали, Рене Магрит, Жоан Миро, Франц Марк, Макс Бекман, Василиј Кандински, Енди Ворхол и многу други уметници.

### Хронолошка галерија на избрани дела

Податотека:Paula_Modersohn-Becker_009.jpg|Пола Модерсон-Бекер, *Голо дете со аквариум*, околу 1907
Податотека:Kirchner_Böhmischer_Waldsee,_1911.jpg|Ернст Лудвиг Кирхнер,*Чешко езеро*, 1911
Податотека:Robert_Delaunay_L'Équipe_de_Cardiff_1913_München.jpg|Роберт Делоне,*Тимот на Кардиф*, 1913
Податотека:Franz_Marc-Tyrol_(Tirol)_(1914).jpg|Франц Марк, *Тирол*, 1914
Податотека:August_Macke_027.jpg|Аугуст Мека, *Дами во зелена боја,*1914
Податотека:Juan_Gris_Die_Bordeauxflasche_1915-1.jpg|Хуан Грис, *Шише Бордо*, 1915
Податотека:Ernst_Ludwig_Kirchner_Der_Tanz_zwischen_den_Frauen_1915-1.jpg|Ернст Лудвиг Кирхнер, *Танц на жените*, 1915
Податотека:Oskar_Schlemmer_Tänzerin_(Geste).jpg|Оскар Шлемер, *Танчерка*, околу 1923
Податотека:Eduardo_Chillida_-_Pinakothek_der_Moderne_-_München.jpg|Едуардо Чилида, *Бускандо ла Луз*, 1997

Музејот има и една од најголемите светски збирки на применетата уметност и дизајн со околу 70.000 експонати. Збирката е основана во 1925 година, а најголемиот дел е изложен во подрумот на музејот. Некои од поважните предмети се:

Податотека:Christopher_Dresser_-_Teapot_-_1879.jpg|Кристофер Дресер, Сребрен чајник од слонова коска, 1879
Податотека:Henry_van_de_Velde_-_Chair_-_1895.jpg|Анри ван де Велде, Столица, 1895
Податотека:Charles_Rennie_Mackintosh_-_Chair_-_1903.jpg|Чарлс Рени Мекинтош, Столица, околу 1903
Податотека:Gerrit_Thomas_Rietveld_-_Childrens_Chair_-_1919.jpg|Герит Ритвелд, Детска столица, околу 1919
Податотека:BMW_R52.jpg|БМВ Р52, 1928 година.
Податотека:Tatra_87-old.jpg|Ханс Ледвинка,Татра 87, 1937 година.
Податотека:Braun_HF_1_v2.jpg|Херберт Хирхе, ТВ Браун HF1, 1958
Податотека:IBM_Selectric.jpg|Електрична машина за пишување ИБМ, 1961
Податотека:München_—_Barer_Straße_40_(Futuro-Haus)_.jpg|Мати Суронен, Футуро куќа, 1970
Податотека:Apple_Macintosh_128.JPG|Епл Мекингтош 128, 1981
Податотека:1986_Porsche_911_SC.jpg|Порше 911 СЦ, 1986 година.


## Наводи

## Надворешни врски

* 

Категорија:Музеи во Германија
Категорија:Знаменитости во Минхен
Категорија:Музеи на современата уметност